b'\n_START_ARTICLE_\nPirmieji \xc5\xa1aunamieji ginklai Japonijoje\n_START_SECTION_\nTitnaginis \xc5\xa1autuvas\n_START_PARAGRAPH_\nTitnaginio \xc5\xa1autuvo pavadinimas Tanegashima kilo i\xc5\xa1 Japonijos salos Tanegashimos pavadinimo, kur avariniu b\xc5\xabdu, d\xc4\x97l kilusios audros, 1543 metais prisi\xc5\xa1vartavo portugal\xc5\xb3 j\xc5\xabreiviai. Tuometinis salos valdovas Tanegashima Tokitaka (1528-1579) i\xc5\xa1 portugal\xc5\xb3 nusipirko du \xc5\xa1aunamuosius Muskets ginklus ir \xc4\xafsak\xc4\x97 kalviui nukopijuoti \xc5\xa1autuvo vamzd\xc4\xaf ir \xc5\xa1aunam\xc4\x85j\xc4\xaf mechanizm\xc4\x85. Kalviui nebuvo sud\xc4\x97tinga nukopijuoti did\xc5\xbei\xc4\x85j\xc4\x85 ginklo dal\xc4\xaf, ta\xc4\x8diau problema kilo gaminant \xc5\xa1autuvo vamzd\xc4\xaf, nes reik\xc4\x97jo padaryti taip, kad jis \xc4\xafsitvirtint\xc5\xb3 \xc4\xaf alk\xc5\xabn\xc4\x99. D\xc4\x97l to po met\xc5\xb3 sugr\xc4\xaf\xc5\xbe\xc4\x99 portugalai atsiplukd\xc4\x97 sav\xc4\x85j\xc4\xaf ginkl\xc5\xb3 kalv\xc4\xaf ir taip problema buvo i\xc5\xa1spr\xc4\x99sta. Per 10 met\xc5\xb3 nuo \xc5\xa1io \xc5\xa1aunamojo ginklo pristatymo buvo pagaminta apie 300 t\xc5\xabkstan\xc4\x8di\xc5\xb3 Tanegashima \xc5\xa1autuv\xc5\xb3. Tanegashima ginklo gamyba buvo labai paprasta. \xc5\xa0autuvo vamzdis buvo gaminamas i\xc5\xa1 kar\xc5\xa1tos gele\xc5\xbeies, kuri buvo lenkiama aplink stryp\xc4\x85 ir \xc4\xaftvirtinama \xc4\xaf \xc5\xa1autuvo ranken\xc4\x85. \xc5\xa0autuvo \xc5\xa1aunamasis mechanizmas buvo gaminamas i\xc5\xa1 \xc5\xbealvario. Japoni\xc5\xa1k\xc4\x85j\xc4\xaf Tanegashima buvo lengva ne tik sukonstruoti, bet ir naudoti. \xc5\xa0aulys laikydavo Tanegashima taip, kad pet\xc4\xaf panaudot\xc5\xb3 kaip atram\xc4\x85. Atlenkus skiltuv\xc4\x85 ir paspaudus gaiduk\xc4\x85, spyruokl\xc4\x97 \xc4\xafskeldavo dagtyje liepsn\xc4\x85, kuri spiraliniu b\xc5\xabdu pasiekdavo skiltuv\xc4\x85, piln\xc4\x85 parako. Taip \xc5\xa1autuvas i\xc5\xa1\xc5\xa1audavo. Aplink ginklo ranken\xc4\x85 b\xc5\xabdavo laikomos papildomos dagtys, kurios buvo i\xc5\xa1mirkomos degiame skystyje. Lyginant japoni\xc5\xa1k\xc4\x85j\xc4\xaf lank\xc4\x85 su Tanegashima, pastarasis tur\xc4\x97jo didesn\xc4\x99 \xc5\xa1aunam\xc4\x85j\xc4\x85 gali\xc4\x85, didesn\xc4\xaf \xc5\xa1aunamosios galios \xc5\xbeudymo diapazon\xc4\x85: nuo minimalios 50 metr\xc5\xb3 iki 500 metr\xc5\xb3 maksimalios galios (lanko \xc5\xbeudymo diapazonas buvo nuo 30 metr\xc5\xb3 iki 380 metr\xc5\xb3 maksimalios galios). Tanegashima amunicija buvo \xc4\xafvairi\xc5\xb3 dyd\xc5\xbei\xc5\xb3 ir buvo matuojama pagal svor\xc4\xaf, o ne pagal diametr\xc4\x85. Dyd\xc5\xbeiai svyravo nuo ma\xc5\xbeiausio - 8,5 mm, iki di\xc5\xbeiausio - 48 mm, daugiau nei 5 cm diametro. Dauguma stambaus kalibro Tanegashima ginkl\xc5\xb3 tur\xc4\x97jo didel\xc4\x99 atatrank\xc4\x85, tod\xc4\x97l i\xc5\xa1 ry\xc5\xbei\xc5\xb3 buvo gaminamos \xc5\xa1aulio apsaugos, naudojamos ir kaip atrama. Ginklai buvo gaminami i\xc5\xa1 gryno \xc5\xa1vino. \xc5\xa0vinas dideliais kiekiais buvo importuojamas i\xc5\xa1 Europos. D\xc4\x97l \xc5\xa1vinui b\xc5\xabdingo lankstumo ir didelio tankio tai buvo puikus metalas ginkl\xc5\xb3 gamybai. \xc5\xa0iomis dienomis Tanegashima ginklai yra lengvai prieinami pirk\xc4\x97jams. \xc5\xa0i\xc5\xb3 ginkl\xc5\xb3 galima nesunkiai \xc4\xafsigyti i\xc5\xa1 antikvariatini\xc5\xb3 ginkl\xc5\xb3 pardav\xc4\x97j\xc5\xb3 arba samuraj\xc5\xb3 antikvariat\xc5\xb3 parduotuv\xc4\x97se tiek Japonijoje, tiek Vakar\xc5\xb3 \xc5\xa1alyse. \xc5\xa0iuolaikiniai kariai atnaujina Tanegashima ginkl\xc5\xb3 naudojim\xc4\x85 kovose, taip pat juodojo parako m\xc4\x97g\xc4\x97jai praktikuojasi naudodami Tanegashima ginklus \xc5\xa1audymui \xc4\xaf taikinius.\n_START_SECTION_\nPritaikymas kovose\n_START_PARAGRAPH_\nSengoku(\xe6\x88\xa6\xe5\x9b\xbd\xe6\x99\x82\xe4\xbb\xa3) valdymo periodu Tanegashima tapo universaliu ginklu. \xc5\xa0\xc4\xaf ginkl\xc4\x85 buvo galima naudoti puolant ir ginantis tiek atvirose kovose, tiek pilyse. Daugumoje moderni\xc5\xb3 pili\xc5\xb3 sien\xc5\xb3 buvo paliekamos kvadratin\xc4\x97s ar trikampio formos angos, kurios prireikus leido kareiviams \xc5\xa1audyti ir i\xc5\xa1 lank\xc5\xb3, ir i\xc5\xa1 Teppo. Taip buvo lengviau sunaikinti snaiperius. Pavyzd\xc5\xbeiui, Nodos (\xe9\x87\x8e\xe7\x94\xb0\xe5\x9f\x8e ) apgultyje, 1573 metais, Takeda Shingen (\xe6\xad\xa6\xe7\x94\xb0\xe4\xbf\xa1\xe7\x8e\x84) buvo nu\xc5\xa1autas snaiperio tuo metu, kai klaus\xc4\x97si fleitos muzikos. Atakuojant fortus ir pilis, \xc5\xa1auliai pasidarydavo laikinas gynybos pozicijas. Jie surasdavo apsaug\xc4\x85 u\xc5\xbe barjer\xc5\xb3, pripildyt\xc5\xb3 sm\xc4\x97lio ar pagamint\xc5\xb3 i\xc5\xa1 ry\xc5\xbei\xc5\xb3, u\xc5\xbe bambuko ry\xc5\xa1uli\xc5\xb3. Jie taip pat tur\xc4\x97jo ne\xc5\xa1iojamus medinius skydus. Jei sugeb\xc4\x97davo u\xc5\xbeimti i\xc5\xa1orin\xc4\xaf pilies bok\xc5\xa1t\xc4\x85, j\xc4\xaf taip pat panaudodavo prie\xc5\xa1 prie\xc5\xa1ininkus. M\xc5\xab\xc5\xa1io lauke Tanegashima b\xc5\xabriai savo gretas i\xc5\xa1statydavo armijos priekyje, \xc5\xa1alia lankinink\xc5\xb3. Tanegashima b\xc5\xabriai gaudavo \xc4\xafsakymus i\xc5\xa1 Tanegashima-Taisho \xe2\x80\x93 vyresniojo kapitono bei nurodymus, kada \xc5\xa1auti ir kada i\xc5\xa1 naujo u\xc5\xbesitaisyti ginklus. Pagrindinis Tanegashima-Taisho u\xc5\xbedavinys buvo palaikyti nenutr\xc5\xabkstam\xc4\x85 \xc5\xa1audymo ugn\xc4\xaf. Taip pat buvo suformuojamos pagalbin\xc4\x97s kari\xc5\xb3 paj\xc4\x97gos, stovin\xc4\x8dios u\xc5\xbe \xc5\xa1auli\xc5\xb3, kurios tiekdavo nenutr\xc5\xabkstan\xc4\x8dias amunicijos bei parako atsargas. D\xc4\x97l puikaus Tanegashima \xc5\xa1aunam\xc5\xb3j\xc5\xb3 ginkl\xc5\xb3 diapazono ir j\xc5\xb3 galios prie\xc5\xa1ininkams da\xc5\xbenai b\xc5\xabdavo sunku apsiginti. Tikimyb\xc4\x97 kareiviams i\xc5\xa1likti gyviems buvo tik tuomet, jei jie neb\xc5\xabdavo patek\xc4\x99 \xc4\xaf ugnies linij\xc4\x85. Kulkos gal\xc4\x97davo laisvai pramu\xc5\xa1ti lengvus ir prastai pagamintus \xc5\xa1arvus. Kad padidint\xc5\xb3 savo apsaug\xc4\x85 nuo \xc5\xa1aunam\xc5\xb3j\xc5\xb3 ginkl\xc5\xb3, kareiviai gamindavosi apsaugas i\xc5\xa1 bambuko. Dar viena gynybos galimyb\xc4\x97 prie\xc5\xa1 \xc5\xa1\xc4\xaf \xc5\xa1aunam\xc4\x85j\xc4\xaf ginkl\xc4\x85 buvo naujesni \xc5\xa1arvai, tod\xc4\x97l d\xc4\x97l \xc5\xa1autuv\xc5\xb3 atsiradimo prasid\xc4\x97jo ir kari\xc5\xb3 \xc5\xa1arv\xc5\xb3 tobulinimas. Nauja \xc5\xa1arv\xc5\xb3 forma buvo vadinama okegawa-do . \xc5\xa0arv\xc5\xb3 kr\xc5\xabtin\xc4\x97s dalis buvo gaminama pagal europieti\xc5\xa1kus \xc5\xa1arvus, kur kietos plok\xc5\xa1tel\xc4\x97s buvo sukniedytos kartu. Naujieji \xc5\xa1arvai buvo tvirtesni negu senesn\xc4\x97s formos japoni\xc5\xa1kieji \xc5\xa1arvai, taip pat jie gal\xc4\x97jo labiau amortizuoti atskriejusios kulkos j\xc4\x97g\xc4\x85.\n_START_SECTION_\nSengoku valdymo periodas\n_START_PARAGRAPH_\nSengoku valdymo periodu, 1467 ir 1590 m. Japonijos feodalai kariavo tarpusavyje d\xc4\x97l vir\xc5\xa1enyb\xc4\x97s. Tuo metu imta pla\xc4\x8diai naudoti grai\xc5\xbetvus. Jie kare \xc4\x97m\xc4\x97 vaidinti svarb\xc5\xb3 vaidmen\xc4\xaf. 1549 metais Oda Nobunga u\xc5\xbesak\xc4\x97 savo kariams specialiai pagaminti 500 grai\xc5\xbetv\xc5\xb3. \xc5\xa0aunam\xc5\xb3j\xc5\xb3 ginkl\xc5\xb3 nauda tuo laikotarpiu vis dar buvo neai\xc5\xa1ki, lyginant su kitais ginklais, nes \xc5\xa1aunamieji ginklai tuo metu vis dar buvo labai primityv\xc5\xabs ir grem\xc4\x97zdi\xc5\xa1ki. Apskai\xc4\x8diuota, kad XVI a. Japonijoje lankininkas gal\xc4\x97davo i\xc5\xa1\xc5\xa1auti 15 str\xc4\x97li\xc5\xb3, kol \xc5\xa1aulys u\xc5\xbesitaisydavo \xc5\xa1aunam\xc4\x85j\xc4\xaf ginkl\xc4\x85, pasiruo\xc5\xa1davo ir i\xc5\xa1\xc5\xa1audavo. Taip pat \xc5\xa1audymo efektyvumas buvo tik nuo 80 iki 100 metr\xc5\xb3, o tuo atstumu kulka gal\xc4\x97davo laisvai at\xc5\xa1okti nuo \xc5\xa1arv\xc5\xb3 atgal. Taip pat grai\xc5\xbetvo efektyvumas buvo labai priklausomas nuo oro s\xc4\x85lyg\xc5\xb3, kadangi lyjant ar esant dr\xc4\x97gnam orui su\xc5\xa1lapdavo parakas. Ta\xc4\x8diau, siekdami pagerinti \xc5\xa1aunam\xc5\xb3j\xc5\xb3 ginkl\xc5\xb3 efektyvum\xc4\x85, japonai labai greitai prad\xc4\x97jo taikyti \xc4\xafvairias naujas technologijas ir suk\xc5\xabr\xc4\x97 kelet\xc4\x85 \xc5\xa1audymo technik\xc5\xb3, skirt\xc5\xb3 palaikyti nenutr\xc5\xabkstant\xc4\xaf kulk\xc5\xb3 liet\xc5\xb3, kovojant su prie\xc5\xa1u. Taip pat siekdami padidinti \xc5\xa1aunam\xc5\xb3j\xc5\xb3 ginkl\xc5\xb3 darom\xc4\x85 mirtin\xc4\x85 \xc5\xbeal\xc4\x85 suk\xc5\xabr\xc4\x97 didesnio kalibro \xc5\xa1autuv\xc5\xb3. Kad b\xc5\xabt\xc5\xb3 galima juos naudoti ir per liet\xc5\xb3, buvo sukurtos apsaugin\xc4\x97s lakuotos d\xc4\x97\xc5\xbe\xc4\x97s, taip pat sugalvota ir kaip i\xc5\xa1 \xc5\xa1i\xc5\xb3 ginkl\xc5\xb3 \xc5\xa1audyti nakt\xc4\xaf. \xc5\xa0alyje kilo tokia entuziastinga nauj\xc5\xb3 ginkl\xc5\xb3 k\xc5\xabrybos banga, kad pagamint\xc5\xb3 \xc5\xa1autuv\xc5\xb3 skai\xc4\x8diumi Japonija beveik pralenk\xc4\x97 europieti\xc5\xa1kas \xc5\xa1alis. 1592 m. Japonija \xc5\xa1aunamuosius ginklus panaudojo invazijai \xc4\xaf Kor\xc4\x97j\xc4\x85. Tuomet ketvirt\xc4\xaf, 160 t\xc5\xabkstan\xc4\x8di\xc5\xb3 kariuomen\xc4\x97s paj\xc4\x97g\xc5\xb3, sudar\xc4\x97 \xc5\xa1auliai. Japonams i\xc5\xa1 prad\xc5\xbei\xc5\xb3 labai sek\xc4\x97si: po 18 dien\xc5\xb3 \xc4\xafsiver\xc5\xbeimo \xc4\xaf Pusan, jie u\xc5\xbe\xc4\x97m\xc4\x97 Seoul.\n_START_SECTION_\nEdo periodas\n_START_PARAGRAPH_\nVidinis karas Japonijoje buvo laim\xc4\x97tas Tokugawa Ievasu. \xc5\xa0is \xc4\xafk\xc5\xabr\xc4\x97 Tokugawa Shogunate, galing\xc4\x85 organizacij\xc4\x85, kuri pri\xc5\xbe\xc5\xabr\xc4\x97jo taik\xc4\x85 ir gerov\xc4\x99 Japonijoje 250 met\xc5\xb3. XVII a. viduryje Japonija d\xc4\x97l Sakoku politikos nusprend\xc4\x97 nepalaikyti ry\xc5\xa1i\xc5\xb3 su kitomis Vakar\xc5\xb3 \xc5\xa1alims. \xc5\xa0aunamieji ginklai Edo periodu buvo ma\xc5\xbeai naudojami, nes nevyko joki\xc5\xb3 dideli\xc5\xb3 konflikt\xc5\xb3, kuriuose reik\xc4\x97t\xc5\xb3 juos naudoti. Ma\xc5\xbeiems konfliktams i\xc5\xa1spr\xc4\x99sti da\xc5\xbeniausiai buvo naudojami kardai, ta\xc4\x8diau vis tiek ginkl\xc5\xb3 gamyba Edo laikotarpiu i\xc5\xa1liko.\n_START_SECTION_\nV\xc4\x97lyvasis Edo periodas\n_START_PARAGRAPH_\nKadangi XIX a. reik\xc4\x97jo atremti vakarie\xc4\x8di\xc5\xb3 laiv\xc5\xb3 invazijas (tokias kaip Brit\xc5\xb3 fregat\xc4\x85 HMS Phaeton 1808 metais), keletas japon\xc5\xb3 prad\xc4\x97jo ie\xc5\xa1koti nauj\xc5\xb3 ginkl\xc5\xb3 ir eksperimentuoti su jais. Nuo 1840 met\xc5\xb3 Nagasaki samurajus Takashima Sh\xc5\xabhan (\xe9\xab\x98\xe5\xb3\xb6\xe7\xa7\x8b\xe5\xb8\x86) prad\xc4\x97jo importuoti titnaginiai pistoletai ,,Gewehr\xe2\x80\x9c i\xc5\xa1 Nyderland\xc5\xb3. 1841 metais bir\xc5\xbeelio 27 dien\xc4\x85 jis parod\xc4\x97 pirm\xc4\x85 moderni\xc4\x85 vakarieti\xc5\xa1k\xc5\xb3 ginkl\xc5\xb3 demonstracij\xc4\x85 Tokugawa Shogunate b\xc5\xabriui Tokumarugaharoje. 1854 m. su Commodore Perry atvykimu Japonijos atsiv\xc4\x97rimas vakarieti\xc5\xa1koms \xc5\xa1alims tapo nei\xc5\xa1vengiamas. D\xc4\x97l \xc5\xbeymiai padid\xc4\x97jusi\xc5\xb3 preki\xc5\xb3 main\xc5\xb3 didel\xc4\x97s pastangos buvo dedamos ir nauj\xc5\xb3 ginkl\xc5\xb3 importavimui. Senieji titnago principu veikiantys ginklai buvo kei\xc4\x8diami \xc4\xaf pistoletus.\n_START_SECTION_\nBo\xc5\xa1ino karas\n_START_PARAGRAPH_\nPilietiniai karai ir vietini\xc5\xb3 feodal\xc5\xb3 opozicija prie\xc5\xa1 Bakufu v\xc4\x97lyvuoju periodu iki 1867 met\xc5\xb3 Boshin karo Tokugawa Shogunate l\xc4\x97m\xc4\x97 rimtus persiginklavimus. Tuo pa\xc4\x8diu metu Vakar\xc5\xb3 \xc5\xa1alyse vyko labai didelis technologij\xc5\xb3 progresas. Kad Japonijos armija b\xc5\xabt\xc5\xb3 apr\xc5\xabpinta sud\xc4\x97tingomis technologijomis ir ginklais, i\xc5\xa1 Pranc\xc5\xabzijos, Vokietijos, Nyderland\xc5\xb3, Did\xc5\xbeiosios Britanijos ir Jungtini\xc5\xb3 Amerikos Valstij\xc5\xb3 importuoti tokie ginklai kaip grai\xc5\xbetviniai ilgavamzd\xc5\xbeiai ir \xc5\xa1autuvai su atlenkiama spyna. Per Bo\xc5\xa1ino kar\xc4\x85 dauguma Shogunate vasal\xc5\xb3 kari\xc5\xb3 naudojo Gewehr ginklus. \xc5\xa0ie ginklai buvo gana senovi\xc5\xa1ki ir tur\xc4\x97jo limituotas galimybes: mirtina 50 metr\xc5\xb3 \xc5\xa1audymo j\xc4\x97ga, dviej\xc5\xb3 raund\xc5\xb3 per minut\xc4\x99 \xc5\xa1audymo sparta. Shogun tiesiogiai vadovaujant Bakufu kariams, taip pat buvo naudojami daug veiksmingesni ginklai, tokie kaip Minje grai\xc5\xbetvinis \xc5\xa1autuvas. Nagaoka feodalai, s\xc4\x85jungininkai su Shogun, tur\xc4\x97jo du Gatling \xc5\xa1autuvus ir kelet\xc4\x85 t\xc5\xabkstan\xc4\x8di\xc5\xb3 moderni\xc5\xb3 grai\xc5\xbetv\xc5\xb3. Yra \xc5\xbeinoma, kad 1866 m. Shogunate u\xc5\xbesak\xc4\x97 30 t\xc5\xabkstan\xc4\x8di\xc5\xb3 moderni\xc5\xb3 grai\xc5\xbetvini\xc5\xb3 \xc5\xa1autuv\xc5\xb3. \xc5\xbdinoma, kad senoviniai Tanegashima ginklai taip pat buvo naudojami Bakufu, ta\xc4\x8diau imperatoriaus kariai da\xc5\xbeniausiai naudojo Minje, kurie buvo daug labiau taiklesni, mirtini ir tur\xc4\x97jo didesn\xc4\x99 gali\xc4\x85 negu Gewehr ginklai. Kadangi jie buvo per vamzd\xc4\xaf u\xc5\xbetaisomi grai\xc5\xbetviniai \xc5\xa1autuvai j\xc5\xb3 veiksmingumas buvo du \xc5\xa1\xc5\xabviai per minut\xc4\x99. D\xc4\x97l patobulint\xc5\xb3 u\xc5\xbetaisymo mechanizm\xc5\xb3 Snider \xc5\xa1autuvai gal\xc4\x97jo i\xc5\xa1\xc5\xa1auti 10 \xc5\xa1\xc5\xabvi\xc5\xb3 per minut\xc4\x99 ir 1868 m. liep\xc4\x85 Tosa Domain kari\xc5\xb3 buvo naudojami prie\xc5\xa1 Shogitai Ueno m\xc5\xab\xc5\xa1yje. Antro konflikto metu \xc5\xa1iaurin\xc4\x97je Tosa provincijoje japon\xc5\xb3 kariai naudojo amerikie\xc4\x8di\xc5\xb3 pagamintus Spencer grai\xc5\xbetvinis \xc5\xa1autuvas 1863 m. dar buvo labai populiar\xc5\xabs Smith & Wesson Army No 2, kurie \xc5\xa1kot\xc5\xb3 pirklio Thomas Blake Glover buvo importuoti \xc4\xaf Japonij\xc4\x85 ir naudojami Sastsuma paj\xc4\x97gose.\n_START_SECTION_\nNaujieji laikai\n_START_PARAGRAPH_\nPo Meid\xc5\xbei (\xe6\x98\x8e\xe6\xb2\xbb\xe6\x99\x82\xe4\xbb\xa3 )valdymo atk\xc5\xabrimo Japonija toliau importavo ginklus. Naujai sukurta imperatori\xc5\xa1koji armija aktyviai naudojo \xc5\xa1aunamuosius ginklus prie\xc5\xa1 to meto samurajus. Per Satsuma mai\xc5\xa1t\xc4\x85, 1877 metais, kiekvien\xc4\x85 dien\xc4\x85 vykstant konfliktui, buvo naudojama 320 t\xc5\xabkstan\xc4\x8di\xc5\xb3 \xc5\xa1autuv\xc5\xb3. Japonija pagaliau pagamino pa\xc4\x8di\xc5\xb3 sukurt\xc4\x85 \xc5\xa1aunam\xc4\x85j\xc4\xaf ginkl\xc4\x85 Murata (\xe6\x9d\x91\xe7\x94\xb0\xe9\x8a\x83) grai\xc5\xbetv\xc4\x85, kuris buvo kil\xc4\x99s i\xc5\xa1 pranc\xc5\xabz\xc5\xb3 Fusil Gras mle. Norint gaminti tokius ginklus, buvo sukurtas Koishikawa arsenalas. Tai buvo pirmasis vietoje pagamintas ginklas, kuris buvo naudojamas nuo 1880 iki 1898 met\xc5\xb3. V\xc4\x97liau Japonija taip pat suk\xc5\xabr\xc4\x97 Arisaka (\xe6\x9c\x89\xe5\x9d\x82\xe9\x8a\x83) grai\xc5\xbetv\xc5\xb3 serij\xc4\x85, kuri buvo naudojama iki Antrojo pasaulinio karo pabaigos. Per kar\xc4\x85 japonai dirbo prie amerikie\xc4\x8di\xc5\xb3 M1 Garand ginklo kopijavimo, ta\xc4\x8diau iki karo pabaigos buvo padaryta tik keletas \xc5\xa1imt\xc5\xb3 kopij\xc5\xb3 ir tie ginklai liko nepanaudoti. Po karo, 1947 metais, buvo panaikinta Japonijos Imperatori\xc5\xa1koji armija ir savigynos paj\xc4\x97gos. Japonija pasikliov\xc4\x97 M1 Garand \xc5\xa1autuvais, tiekiamais Jungtini\xc5\xb3 Amerikos valstij\xc5\xb3. Ta\xc4\x8diau 1950 m. viduryje Japonijos Gynybos agent\xc5\xabra prad\xc4\x97jo v\xc4\x97l kurti savuosius ginklus Howa 64 ir Howa 89, kurie po truput\xc4\xaf pakeit\xc4\x97 tur\xc4\x97tus ginklus.\n_START_SECTION_\nMurata\n_START_PARAGRAPH_\nPrie\xc5\xa1 pradedant gaminti vietinius ginklus, Japonijos Imperatori\xc5\xa1koji armija naudojo Boshin karui importuotus ginklus, tokius ginklus kaip pranc\xc5\xabzi\xc5\xa1kas Chassepot, briti\xc5\xa1kas Sinder-Enfiel ir Spencer. Tai buvo 300 met\xc5\xb3 po to, kai Japonija patobulino gautus i\xc5\xa1 portugal\xc5\xb3 Tanegashima ginklus. D\xc4\x97l atsiradusios patirties Boshin kare reik\xc4\x97jo labiau standartizuoti ginklo dizain\xc4\x85, Japonijos armija susi\xc5\xbeav\xc4\x97jo metaliniu prac\xc5\xabz\xc5\xb3 Gras \xc5\xa1autuvu. Dizainas buvo sukurtas Japonijos Imperatori\xc5\xa1kos armijos p\xc4\x97stininko majoro Murata Tsuneyoshi. 1880 metais buvo imtas kurti 11 mm vieno \xc5\xa1\xc5\xabvio modelis. Murata buvo standartinis japoni\xc5\xa1kosios imperatori\xc5\xa1kosios kariuomen\xc4\x97s p\xc4\x97stinink\xc5\xb3 ginklas per pirm\xc4\x85j\xc4\xaf Sino-Japonijos kar\xc4\x85 1894-1895 m., taip pat per Boxer perversm\xc4\x85. Imperatori\xc5\xa1koji kariuomen\xc4\x97 pasteb\xc4\x97jo, kad net patobulinto dizaino Murata 22 versija turi daug technini\xc5\xb3 tr\xc5\xabkum\xc5\xb3. \xc4\xaegijus pirmojo Sino-Japonijos karo patir\xc4\xaf buvo nuspr\xc4\x99sta Murata pakeisti Arisaka 30, kuris buvo sukurtas 1989 metais. \xc5\xa0iam ginklui buvo naudojamas modernesnis ned\xc5\xabminantis parakas. Naujasis \xc5\xa1aunamasis ginklas gerai veik\xc4\x97 bet kokiomis oro s\xc4\x85lygomis, ta\xc4\x8diau d\xc4\x97l nepakankamo jo produkcijos kiekio dauguma atsargini\xc5\xb3 p\xc4\x97stinink\xc5\xb3, i\xc5\xa1si\xc5\xb3st\xc5\xb3 \xc4\xaf front\xc4\x85 per Rusijos-Japonijos kar\xc4\x85 1904-1905 m., buvo apr\xc5\xabpinami Murata 22 \xc5\xa1autuvais.\n_START_SECTION_\nArisaka\n_START_PARAGRAPH_\nGinklas Arisaka buvo sukurtas pulkininko Arisaka Nariakira (\xe6\x9c\x89\xe5\x9d\x82 \xe6\x88\x90\xe7\xab\xa0; 1852\xe2\x80\x931915). \xc5\xa0is karys v\xc4\x97liau buvo paauk\xc5\xa1tintas, suteikiant jam generolo leitenanto laipsn\xc4\xaf. 1907 m. i\xc5\xa1 imperatoriaus Meid\xc5\xbei jis gavo barono titul\xc4\x85. Per \xc4\xafvairius karus buvo pagaminta \xc4\xafvairi\xc5\xb3 Arisaka ginkl\xc5\xb3 variant\xc5\xb3, pereita nuo 6,5 mm prie didesnio, 7,7 mm kalibro. Taip pat \xc5\xa1is ginklas buvo padarytas taip, kad j\xc4\xaf b\xc5\xabt\xc5\xb3 galima i\xc5\xa1montuot \xc4\xaf dvi dideles dalis. Arisaka serijos ginklai buvo pla\xc4\x8diai naudojami imperatori\xc5\xa1koje Japonijos armijoje ir imperatori\xc5\xa1kame Japonijos laivyne. Iki Antro Pasaulinio karo Arisaka buvo naudojama ir Did\xc5\xbeiosios Britanijos laivyne, Rusijos armijoje, Suomijoje ir Albanijoje. \xc4\x8cekijos legionai, kovoj\xc4\x99 Rusijos revoliucijoje, buvo beveik pilnai apginkluoti 30 ir 38 Arisaka ginkl\xc5\xb3 tipais. Per Antr\xc4\x85j\xc4\xaf Pasaulin\xc4\xaf kar\xc4\x85 ir po jo dauguma pasisavint\xc5\xb3 Arisaka tipo \xc5\xa1autuv\xc5\xb3 buvo naudojami kaimynin\xc4\x97se \xc5\xa1alyse, tokiose kaip Kinija, Tailandas, Kambod\xc5\xbea. Ta\xc4\x8diau po to, kai Japonija 1945 m. vasar\xc4\x85 pasidav\xc4\x97, visa \xc5\xa1autuv\xc5\xb3 bei amunicijos gamyba staiga sustojo, Arisaka ginkluot\xc4\x97 greitai morali\xc5\xa1kai paseno. Kadangi Japonijos imperatori\xc5\xa1koji armija pasira\xc5\xa1\xc4\x97 kapituliacij\xc4\x85, papildoma amunicija kariams tapo nereikalinga. Papildoma 6,5x50 mm amunicija buvo gaminama tik Kinijai, pasisavinusiai ginklus.'